|  |  |
| --- | --- |
| **Naziv obveznika:** | Muzej grada Šibenika |
| **Broj RKP-a:** | 33771 |
| **Sjedište obveznika:** | Šibenik |
| **Matični broj:** | 3019594 |
| **Adresa sjedišta obveznika:** | Gradska vrata 3 |
| **OIB:** | 35703758632 |
| **Pravno ustrojbeni oblik:** | 30 - Ustanova |
| **Razina:** | 21 - Proračunski korisnik proračuna JLP(R)S |
| **Razdjel:** | **-** |
| **Funkcijska oznaka:** | 0820 - Službe kulture |
| **Šifra djelatnosti: prema NKD-u 2007:** | 9102 - Djelatnost muzej |
| **Šifra županije:** | 15 – Šibensko-kninska županija |
| **Šifra općine/grada:** | 444 – Grad Šibenik |
| **Odgovorna osoba:** | mr. sc. Željko Krnčević, ravnatelj |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2024. GODINE**

Prema čl. 139. Zakona o proračunu (Nar. nov., 144/21.), Pravilniku o financijskom izvještavanju u proračunskom računovodstvu (Nar. nov., 37/22.) i Pravilniku o proračunskom računovodstvu i Računskom planu ( Nar. nov., 158/23).

Muzej grada Šibenika je ustanova u kulturi, proračunski korisnik Grada Šibenika koji posluje prema Zakonu o muzejima (Nar. nov.,61/18, Nar. nov., 98/19, Nar. nov., 114/22, Nar. nov., 36/24); Statutu Muzeja grada Šibenika (12.04.2017., Ur. broj: 152-1/17 – pročišćeni tekst), Izmjenama i dopunama Statuta Muzeja grada Šibenika ( Ur. broj 90-1/21-22 od 21.06.2022.) te drugim pravnim aktima važnim za poslovanje ustanove.

Odgovorna osoba proračunskog korisnika je ravnatelj Muzeja grada Šibenika mr. sc. Željko Krnčević, muzejski savjetnik.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

**Šifra 6** **– Prihodi poslovanja**

Prihodi poslovanja veći su za 24,2 % u odnosu na izvještajno razdoblje prethodne godine.

**Šifra 6361** – Tekuće pomoći proračunskim korisnicima iz proračuna koji im nije nadležan

Povećanje prihoda za 64,5 % odnosi se na uplaćene prihode za jedanaest odobrenih programa od strane Ministarstva kulture i medija, uplaćene prihode od Šibensko-kninske županije te na uplaćene prihode od Grada Vodica.

**Šifra 6362 –** Kapitalne pomoći proračunskim korisnicima iz proračuna koji im nije nadležan

Prihod je povećan za 50,7 % u odnosu na izvještajno razdoblje prethodne godine, a odnosi se na uplatu Ministarstva kulture i medija za kapitalni projekt Stalni postav Muzeja grada Šibenika.

**Šifra 6381 –** Tekuće pomoći temeljem prijenosa EU sredstava

Smanjenje prihoda od 75,0 % odnosi se na projekt „Edukacija u europskim muzejima – ERASMUS+“ odobren od Agencije za mobilnost i programe Europske unije koji je započeo u 2023. godini i u 2024. je uplaćen ostatak sredstava po tom projektu.

**Šifra 6615** – Prihodi od pruženih usluga

Smanjenje od 37,2 % u odnosu na prethodno izvještajno razdoblje odnosi se na slabiju naplatu dospjelih potraživanja od zakupa poslovnog prostora za caffe bar.

**Šifra 6711** – Prihodi iz nadležnog proračuna za financiranje rashoda poslovanja

Povećanje prihoda iznosi 16,8 % u odnosu na prethodno izvještajno razdoblje i najvećim se dijelom odnosi na financiranje rashoda za zaposlene.

**Šifra 6712** – Prihodi iz nadležnog proračuna za financiranje rashoda za nabavu nefinancijske imovine

Prihodi su smanjeni u odnosu na izvještajno razdoblje prethodne godine za 31,5 % jer je veća količina nefinancijske imovine nabavljena u 2023. godini.

**Šifra 3** **– Rashodi poslovanja**

Ukupni rashodi poslovanja su veći za 35,3 % u odnosu na prethodno izvještajno razdoblje.

**Šifra 31** – Rashodi za zaposlene

Povećani ukupni rashodi za zaposlene za 29,2 % odnose se na plaće i doprinose zbog usklade osnovice sa osnivačem te zbog isplate sedam jubilarnih nagrada.

**Šifra 32** – Materijalni rashodi

Veći su za 32,3 % u odnosu na izvještajno razdoblje prethodne godine, a najvećim dijelom povećanje se odnosi na rashode za službena putovanja, sitni inventar i auto gume, usluge telefona, pošte i prijevoza, usluge tekućeg i investicijskog održavanja, intelektualne i osobne usluge, računalne usluge i reprezentaciju.

**Šifra 3211 –** Službena putovanja

Povećanje od 23,0 % u odnosu na izvještajno razdoblje prethodne godine odnosi se na povećane potrebe putovanja zbog organizacije izložbe „Misterij majstora Fortezze – Europska baština šibenskog gravera“ u Galeriji Klovićevi dvori u Zagrebu, međunarodne suradnje s Narodnim muzejom Crne Gore iz Cetinja te sudjelovanja na znanstvenom skupu European Association of Archaeologists u Rimu.

**Šifra 3225** – Sitni inventar i auto gume

Rashodi su veći za 295,5 % u odnosu na prethodno izvještajno razdoblje, a odnose se najvećim dijelom na nabavu sitnog inventara za arheološke lokalitete te na nabavu većeg broja ventilatora uslijed kvara na postrojenju za grijanje i hlađenje.

**Šifra 323** – Rashodi za usluge

Povećanje rashoda u odnosu na prethodno izvještajno razdoblje iznosi 53,7 %.

**Šifra 3231** – Usluge telefona, pošte i prijevoza

Povećanje za 53,3 % odnosi se na usluge prijevoza autobusom za izlet za građanstvo organiziran povodom manifestacije Međunarodni dan muzeja te na usluge prijevoza skulptura na relaciji Šibenik – Zagreb – Šibenik.

**Šifra 3232** – Usluge tekućeg i investicijskog održavanja

Veće su za 180,9 %, zbog ugradnje novih vanjskih drvenih prozorskih krila, konzervacije i sanacije na arheološkim lokalitetima te zbog čestih popravaka i servisa službenog vozila.

**Šifra 3237** –Intelektualne i osobne usluge

Povećanje od 47,6 % odnosi se najvećim dijelom na povećan broj arheoloških lokaliteta na kojima se radilo u 2024. godini za koje su bili angažirani radnici preko ugovora o djelu te za izradu financijske analize za potrebe apliciranja na projekt financiran sredstvima Europske unije.

**Šifra 3238** – Računalne usluge

Rashodi su veći za 30,4 % u odnosu na prethodno izvještajno razdoblje zbog održavanja računalne opreme.

**Šifra 3293** – Reprezentacija

Povećanje od 64,3 % odnosi se najvećim dijelom na domjenak prilikom otvaranja izložbe „Misterij majstora Fortezze – Europska baština šibenskog gravera“ u Galeriji Klovićevi dvori u Zagrebu.

**Šifra 4** – **Rashodi za nabavu nefinancijske imovine**

Povećanje od 29,8 % najvećim dijelom odnosi se na rashode za dodatna ulaganja na Stalnom postavu Muzeja grad Šibenika.

**Šifra 451** – Dodatna ulaganja na građevinskim objektima

Ulaganje koje nismo imali u 2023. godini, a odnosi se na radove na stropu Stalnog postava kako bi se moglo ići dalje s kapitalnim projektom Stalnog postava.

**Šifra 452** – Dodatna ulaganja na postrojenjima i opremi

Povećanje od 55,0 % se odnosi na nabavu vitrina i rasvjete za Stalni postav.

**Šifra Y006 – Manjak prihoda i primitaka raspoloživ u sljedećem razdoblju**

Odstupanje od prethodnog izvještajnog razdoblja iznosi 492,9 % i ukupni manjak se najvećim dijelom odnosi na neplaćene dospjele obveze izvještajnog razdoblja (metodološki manjak).

Najveći dio se odnosi na plaću za mjesec prosinac 2024. godine i režijske troškove za mjesec prosinac 2024. godine zbog novog **Pravilnika o proračunskom računovodstvu** i Računskom planu (Nar. nov.,158/23) kojim se ukida podskupina 193 – Kontinuirani rashodi budućih razdoblja i terete se rashodi poslovanja u 2024. godini.

1. **BILJEŠKE UZ BILANCU**

**Šifra 0** – Imovina

Imovina je na istoj razini u odnosu na prethodno izvještajno razdoblje.

**Šifra 052** – Postrojenja i oprema u pripremi

Povećanje od 52,2 % odnosi se na dodatna ulaganja u opremu za Stalni postav.

**Šifra 1 –** Financijska imovina

Smanjenje od 83,9 % najvećim dijelom se odnosi na sredstva uplaćena u prethodnom izvještajnom razdoblju, a potrošena su u tekućem izvještajnom razdoblju, plaćanjem dobavljačima.

**Šifra 129 –** Ostala potraživanja

Ova stavka bilježi povećanje od 323,2 %, a odnosi se na plaćanje prema ponudi u 2024. godini, a računi su izdani u 2025. godini.

**Šifra 166 –** Potraživanja za prihode od prodaje proizvoda i robe te pruženih usluga i za povrat po protestiranim jamstvima

Povećanje od 96,1 % se najvećim dijelom odnosi na potraživanja za prihode od pruženih usluga.

**Šifra 167 –** Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza

Bilježi se smanjenje od 72,1 % u odnosu na prethodno izvještajno razdoblje jer su uplaćena sredstva u 2024. godini većinom i potrošena u 2024. godini plaćanjem dobavljačima.

**Šifra 2** **– Obveze**

Obveze su manje za 14,0 % u odnosu na izvještajno razdoblje prošle godine.

Šifra 239 **–***-* Ostale tekuće obveze

U odnosu na pošlo izvještajno razdoblje, ova stavka je na nuli uslijed povrata uplaćenog jamstva za Stalni postav te povrata isplaćene naknade za plaće od strane HZZO-a.

Šifra 24 – Obveze za nabavu nefinancijske imovine

Povećale su se za 35,4 % jer nisu podmirene obveze za nefinancijsku imovinu koja se nabavila na kraju 2024. godine.

Bilješke u 1. obveznu korekciju

|  |  |  |
| --- | --- | --- |
| Odjeljak | Opis | Iznos |
| 6712 | Prihodi iz nadležnog proračuna za financiranje rashoda za nabavu nefinancijske imovine | 13.850,59 |
| 6362 | Kapitalne pomoći proračunskim korisnicima iz proračuna koji im nije nadležan | 100.000,00 |
|  | Ukupno kapitalnih prijenosa | 113.850,59 |

Tijekom 2024. godine na računima kapitalnih prijenosa sredstava evidentirano je ukupno 113.850,59 EUR.

Provedena je obvezna korekcija rezultata na način da se za iznos od 100.000,00 EUR zadužuje račun viška prihoda poslovanja, a odobrava račun manjka prihoda od nefinancijske imovine.

Za iznos od 13.850,59 EUR provela se obvezna korekcija zaduživanjem računa manjka prihoda poslovanja i odobravanjem računa manjka prihoda od nefinancijske imovine.

Obvezne korekcije se provode jer prihodi jedne aktivnosti ne financiraju rashode iste aktivnosti (prema čl. 82. Pravilnika o proračunskom računovodstvu i Računskom planu).

U ovom slučaju je razred 6 – Prihodi poslovanja financirao razred 4- Rashodi za nabavu nefinancijske imovine. Rezultat poslovanja prema aktivnostima ne prikazuje stvarno stanje pa se provodi korekcija rezultata.

**Šifra 9222** **– Manjak prihoda**

Bilježi se povećanje od 492,9 %.

Manjak prihoda sastoji se od manjka prihoda poslovanja koji je veći za 936,9 % te od manjka prihoda od nefinancijske imovine koji je veći za 27,1 %. Manjak prihoda poslovanja se odnosi na plaće i režijske troškove za prosinac 2024. godine koji će biti plaćeni u 2025. godini. Manjak prihoda od nefinancijske imovine najvećim dijelom odnosi se na neplaćene obveze iz općih prihoda i primitaka. Iz izvora Ostale pomoći bilježi se manjak prihoda od nefinancijske imovine za koje nije bilo moguće provesti obveznu korekciju te će se manjak prebiti iz tekućeg viška navedenog izvora temeljem Odluke o raspodjeli rezultata.

**Prikaz rezultata poslovanja prema izvorima financiranja:**

|  |  |  |
| --- | --- | --- |
| **9222** | **Manjak prihoda** | **-59.074,32** |
| **92221** | **Manjak prihoda poslovanja** | **-52.892,06** |
| 11 | Opći prihodi i primici | -58.731,31 |
| 23 | Ostale pomoći | 287,40 |
| 445 | Ostali prihodi za posebne namjene | 444,60 |
| 71 | Vlastiti prihodi | 5.107,25 |
| **92222** | **Manjak prihoda od nefinancijske imovine** | **-6.182,26** |
| 11 | Opći prihodi i primici | -5.894,86 |
| 23 | Ostale pomoći | -287,40 |

**Šifra 996** **– Izvanbilančni zapisi**

Popis ugovornih odnosa koji uz ispunjenje određenih uvjeta mogu postati imovina:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.br.** | **DATUM JAMSTVA** | **INSTRUMENT OSIGURANJA** | **IZNOS PRIMLJENOG JAMSTVA** | **DAVATELJ JAMSTVA** | **NAMJENA** | **BROJ UGOVORA** | **ROK VAŽENJA** | **PREDMET UGOVORA** |
| 1. | 13.05.2013. | ZADUŽNICA OV-4382/13 | 13.272,28 | U.O. MOCA | Zakupnina | NEMA (Ur. Br. 89-1/20) | NEMA | Zakup poslovnog prostora |
| 2. | 05.12.2023. | ZADUŽNICA  OV-7506/2023 | 1.000 | ELEKTRO TONI d.o.o. | Otklanjanje nedostataka u jamstvenom roku za "Stalni postav" | NEMA (Ur. Br. 2182-1-70/23-6) | 05.12.2025. | Isporuka rasvjete za "Stalni postav"-III. faza |
| 3. | 05.12.2023 | ZADUŽNICA  OV-7507/2023 | 2.000 | ELEKTRO TONI d.o.o. | Otklanjanje nedostataka u jamstvenom roku za "Stalni postav" | NEMA (Ur. Br. 2182-1-70/23-6) | 05.12.2025. | Isporuka rasvjete za "Stalni postav"-III. faza |
| 4. | 18.12.2023. | ZADUŽNICA OV-7779/2023 | 3.000 | SISTEM d.o.o. | Otklanjanje nedostataka u jamstvenom roku za "Stalni postav" | NEMA (Ur. Br. 2182-1-70/23-6) | 18.12.2025. | Nabava vitrina za Stalni postav-III. faza |

**Muzej nema sudskih sporova u tijeku.**

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Šifra 082 – Službe kulture**

Rashodi prema funkcijskoj klasifikaciji su za 34,7 % veći u odnosu na prethodno izvještajno razdoblje.

Ovom klasifikacijom obuhvaćeni su rashodi razreda 3 (rashodi poslovanja) i razreda 4 (rashodi za nabavu nefinancijske imovine).

Službe kulture obuhvaćaju rashode funkcioniranja ili podrške funkcioniranju ustanovama koje pružaju kulturne usluge – knjižnice, muzeji, umjetničke galerije, kazališta, izložbeni prostori, spomenici, povijesne kuće i arheološka nalazišta, zoološki i botanički vrtovi, akvariji itd.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Šifra 91511 –** Promjene u vrijednosti imovine

Povećanje vrijednosti imovine odnosi se na promjene nastale po godišnjem popisu imovine prema Odluci ravnatelja Muzeja grada Šibenika od 29. siječnja 2025.

**Šifra 91512 –** Promjene u obujmu imovine

Povećanje obujma imovine odnosi se na prijenos kapitalnih ulaganja sa Grada Šibenika na Muzej grada Šibenika prema Odluci Grada Šibenika od 30. prosinca 2024. godine.

1. **BILJEŠKE UZ IZVJEŠTAJ O OBVEZAMA – OBRAZAC OBVEZE**

**Šifra V006** **– Stanje obveza na kraju izvještajnog razdoblja**

Stanje nepodmirenih obveza iznosi **64.734,85 EUR**.

Nepodmirene obveze sastoje se od obveza za rashode poslovanja, obveza za nabavu nefinancijske imovine te međusobnih obveza subjekata općeg proračuna.

Rok prekoračenja dospjelih obveza odnosi se na razdoblje od **1 do 60 dana**.

**Šifra V007 – Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 841,11 EUR.

Plaćanje obveza provodi se u Riznici Grada Šibenika, a dinamika plaćanja obveza ovisi o dinamici naplate prihoda Grada Šibenika.

**Šifra V008 – Međusobne obveze subjekata općeg proračuna**

Nema dospjelih obveza na kraju izvještajnog razdoblja između subjekata općeg proračuna.

**Šifra V009 – Stanje nedospjelih obveza na kraju izvještajnog razdoblja**

Od ukupnog iznosa nepomirenih obveza, 63.893,74 EUR odnosi se na nedospjele obveze.

Nepodmirene nedospjele obveze sastoje se od obveza za rashode poslovanja (koje se odnose na rashode za zaposlene i na materijalne rashod) te obveza za nabavu nefinancijske imovine i međusobnih obveza subjekata općeg proračuna.

Nedospjele obveze – Međusobne obveze subjekata općeg proračuna odnose se na:

1. Grad Šibenik – komunalna naknada – 50,23 EUR
2. JVP Šibenik – vatrodojava – 123,60 EUR

|  |  |
| --- | --- |
| Mjesto: | Šibenik |
| Datum: | 31. siječnja 2025. |
| Osoba za kontaktiranje: | Ana Karađole |
| E-mail za kontakt: | ana.karadjole@muzej-sibenik.hr |
| Odgovorna osoba: | Željko Krnčević |

|  |  |  |
| --- | --- | --- |
|  |  | **Zakonski predstavnik:** |
|  |  | **mr. sc. Željko Krnčević** |
|  | **M. P.** |  |
|  |  |  |
|  |  |  |